ქ. თბილისში ღრმაღელე-ვაზისუბნის თვითდდენითი გვირაბის რეაბილიტაცია.

შესავალი

ღრმაღელე ვაზისუბნის თვითდენითი გვირაბი თბილისის წყალმომარაგების სისტემის ერთერთი მნიშვნელოვანი ნაწილია. იგი სასმელი წყლით ამარაგებს ნაძალადევის, ჩუღურეთის და ისნის რაიონის ნაწილს. გვირაბის წყალმომარაგების არეალი მოიცავს 70000 აბონენტს. მისი მშენებლობა განხორციელდა 80 წლებში ღრმაღელის საფილტრე სადგურის მშენებლობის შემდეგ.

გვირაბის აღწერა

გვირაბის მშენებლობა განხორციელებულია როგორც მილსადენებით, ასევე რკინაბეტონის კონსტრუქციით. გვირაბის საერთო სიგრძე შეადგენს 13,500 მეტრს. იგი გაედინება ზემოთ ხსენებული საცხოვრებელ რაიონებში მოსახლეობის კუთვნილ ტერიტორიებზე.

ამ ეტაპზე გვირაბის დაზიანებულ მონაკვეთზე აღინიშნება წყლის ჟონვები, რომელიც ზიანს აყენებს გვირაბის გასწვრის მაცხოვრებელ მოსახლეობას. ასევე არის სასმელი წყლის დანაკარგები.

გვირაბი მდებარეობს 10 მეტრის სიღრმეზე რაც არ იძლევა იმის საშუალებას, რომ მოხდეს მისი ექსკავაცია და ღია წესით გარემონტება. პროექტის მიზანია გვირაბის დაზიანებულ მონაკვეთს რეაბილიტაცია ჩაუტარდეს დახურული მეთოდით.

ადგილზე ვიზიტი და გვირაბის დათვალიერება

ადგილზე ვიზიტი და გვირაბის დათვალიერება შესაძლოა დაიგეგმოს სატენდერო პროცედურის განმავლობაში, წინადადებების მიღების ვადის ამოწურვამდე. ვიზიტის ორგანიზებისათვის პრეტენდენტებმა უნდა გამოგზავნონ წერილობითი მოთხოვნა ელ. ფოსტის მისამართზე nkoberidze@gwp.ge, წინადადებების მიღების ვადის ამოწურვამდე არაუგვიანეს 5 დღით ადრე.

შესასრულებელი სამუშაოები და სხვა დაკავშირებული ასპექტები:

სარეაბილიტაციო პროექტი მოიცავს რკინაბეტონის გვირაბის ნაწილის რეაბილიტაციას, რომელიც სიგრძეში შეადგენს 1662 მეტრს. სარეაბილიტაციო მონაკვეთი მდებარეოებს პიკეტ 0+00 დან 16+26 პიკეტამდე.

გვირაბის დიამეტრები, შესასვლელები და სხვა რელევანტური ინფორმაცია მოცემულია თანდართულ ფაილად ( „ნახაზები“).

ვინაიდან გვირაბის წყალმომარაგების არეალი საკმაოდ დიდია, მისი სარეაბილიტაციო სამუშაოები უნდა განხორციელდეს მაქსიმალურად მოკლე პერიოდში. სარეაბილიტაციო სამუშაოები უნდა დაიწყოს 15 სექტემბერს და უნდა დასრულდეს არაუგვიანეს 8 დეკემბრისა.

გვირაბის რეაბილიტაციის დროს გამოყენებული მასალები აუცილებლად უნდა შეესაბამებოდეს სასმელი წყლის მოთხოვნებს, რაც დადასტურებული უნდა იყოს შესაბამისი სერტიფიკატებით და ლაბორატორიული დასკვნებით.

გვირაბში ჩასასვლელი იქნება მხოლოდ ერთი. საჭიროების შემთხვევაში შესაძლებელია მოეწყოს მეორე ჩასასვლელიც, თუ შემრულებლისათვის სხვაგვარად სამუშაოების შესრულება შეუძლებელი იქნება. აღნიშნული წერტილი საიდანაც შესაძლებელია გვირაბში დამატებითი ჩასასვლელის მოწყობა განთავსებულია კერძო მოსახლის ტერიტორიაზე. შესაბამისად, ნებართვების მოპოვება შემსრულებლის ვალდებულებას წარმოადგენს.

გვირაბის მგომარეობის ამსახველი ფოტო და ვიდეო მასალა მოცემული ცალკე დანართის სახით.

სამუშაოების განმავლობაში გასათვალისწინებელი პირობები:

გვირაბში არ არის ელექტროენერგია და სამუშაოების წარმოებისათვის (განათების, ძაბვის წყარო, ვენტილაცია და სხვა), პრეტენდენტმა უნდა მოახდინოს ამ საკითხის მოგვარება თავად.

ბენზინე მომუშავე ძრავებისა და მოწყობილობების გამოყენება დაუშვებელია გვირაბში, სამუშაოების წარმოების დროს შრომის უსაფრთხოების მიზნებიდან გამომდინარე, შესაბამისად მხოლოდ დენზე მომუშავე მოწყობილობების გამოყენება იქნება შესაძლებელი.

ვინაიდან წყლის შემოდინებებისა და ამოტუმბის შეუძლებლობის გამო, მშრალი პირობების მოწყობა ვერ მოხდება, პრეტენდენტებმა უნდა გაითვალისწინონ, რომ გვირაბში არ იქნება სრულად მშრალი პირობები. შესაბამისად შემოთავაზებული მეთოდოლოგია უნდა პასუხობდეს შემდეგ მოთხოვნა: სამუშაოების განხორციელება არამშრალ პირობებში.

სამუშაოების წარმოებისათვის ყველანაირი შრომის უსაფრთხოების პირობების მოწყობა და საჭირო ქმედებების განხორციელება პრეტენდენტის ვალდებულებას წარმოადგენს.

მნიშვნელოვანია რომ სამუშაოთა მეთოდოლოგია, სამუშაოების განხორციელების გეგმა-გრაფიკი, ასევე საპროექტო-სახარჯთაღრიცხვო დოკუმენტაცია უნდა შეთანხმდეს დამკვეთთან.

სატენდერო განაცხადთან ერთად პრეტენდენტებმა უნდა წარმოადგინონ სამუშაოების შესრულების გეგმა-გრაფიკი და ასევე სამუშაოების წარმოების მეთოდოლოგია. გარდა ამისა, პრეტენდენტების მიერ უნდა მოხდეს გამოსაყენებელი მასალების სპეციფიკაციიების წარმოდგენა, რომელიც უნდა პასუხობდეს სასმელი წყლის მიწოდებას.

მეთოდოლოგიად ასევე განიხილება ისეთი გადაწყვეტილებები, როგორიც არის მაგალითად: სპირალური გრაგნილები (spiral wound), ტორკრეტირება (shock concrete), სეგმენტური ფარები (segments shield), შიდა იზოლაცია (internal lining) და ა.შ.

**წარმოდგენილი წინადადებების შესაფება მოხდება შემდეგი კრიტერიუმების გათვალისწინებით:**

1. გეგმა-გრაფიკი, პრიორიტეტი მიენიჭება უმოკლესი ვადის მქონე შესრულებას;

2. ფინანსური წინადადება.

2. შემოთავაზებული მეთოდოლოგია უნდა შეესაბამებოდეს შემდეგ მოთხოვნებს:

ა. უნდა აუმჯობესებდეს გვირაბის სტრუქტურულ გამაგრებასა და წყლის შემოდინების პრობლემის გადაჭრას;

ბ. შესაფერისი უნდა იყოს სასმელი წყლის მიწოდების პირობებისათვის;

გ. შესრულებული სამუშაოების გამძლეობა ან ეფექტურობის ვადა;

დ. საგარანტიო პერიოდი;

ე. სამუშაოების წარმოება არა მშრალ პირობებში;

3. პრეტენდენტის გამოცდილება მსგავსი სამუშაოს შესრულებაში, როგორიც არის მიწისქვეშა ნაგებობების (სველი) რეაბილიტაცია არა ღია მეთოდების გამოყენებით.